אבי גיל (קצין)

אבי גיל (נולד ב-5 במרץ 1972) הוא קצין בצה"ל בדרגת אלוף, ששימש המזכיר הצבאי של ראש הממשלה. קודם לכן שימש בין היתר ראש חטיבת תורה והדרכה באמ"ץ, מפקד עוצבת געש, מפקד עוצבת עידן, מפקד בה"ד 1, מפקד חטיבת אפרים, מפקד יחידת דובדבן ומפקד סיירת צנחנים. גיל נולד וגדל בירושלים. התגייס לצה"ל באוגוסט 1990, התנדב לחטיבת הצנחנים ושובץ בגדוד 890. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 890 ומונה למפקד מחלקה. בהמשך שימש כמפקד פלוגה בגדוד, בתקופת דרור וינברג. לאחר מכן שימש כמפקד פלוגה בבה"ד 1. בהמשך מונה למפקד פלנ"ט צנחנים בין השנים 1999–2000, והוביל אותה בלחימה בדרום לבנון. לאחר לימודים בפו"ם, מונה לקצין אג"ם של חטיבת הצנחנים. בשנת 2003 הועלה לדרגת סא"ל ומונה למפקד גדס"ר צנחנים, והוביל אותו בלחימה כנגד הטרור הפלסטיני באינתיפאדה השנייה, את תפקידו סיים בשנת 2005. בהמשך מונה למפקד יחידת דובדבן, ושימש בתפקיד בין השנים 2005–2007. במהלך פיקודו על היחידה קיבל נזיפה ממפקד פיקוד המרכז, יאיר נוה, על הדרך שבה טיפל בארבעה לוחמים ביחידה, שסירבו לקחת חלק בפעילות המבצעית. לאחר מכן שימש כנספח צה"ל במארינס בין השנים 2007–2009. ב-22 בנובמבר 2009 הועלה לדרגת אל"ם ומונה למפקד חטיבת אפרים, תפקיד בו שירת עד שנת 2011. בשנת 2011 מונה לקצין אג"ם של פיקוד הדרום, ושימש בתפקיד בין היתר במבצע עמוד ענן, את תפקידו סיים בשנת 2013. ב-14 ביולי 2013 מונה למפקד בה"ד 1, והוביל אותו בין היתר במבצע צוק איתן, בתפקיד זה שירת עד 18 באוגוסט 2015. לאחר מכן היה חניך במכללה לביטחון לאומי במחזור מ"ג (2015–2016). ב-16 במרץ 2016 הועלה לדרגת תא"ל ומונה למפקד עוצבת עידן, במקביל מונה ביוני 2017 למפקד קורס מפקדי פלוגות ומפקדי גדודים, ושימש בתפקידיו עד 31 בינואר 2018. ב-18 במרץ 2018 מונה למפקד עוצבת געש, תפקיד בו שירת עד 3 ביוני 2020. בשנת 2020 מונה לראש חטיבת תורה והדרכה באמ"ץ, תפקיד אותו מילא עד יולי 2021. ב-29 ביולי 2021 הועלה לדרגת אלוף ומונה למזכיר הצבאי של ראש הממשלה. ב-16 במאי 2024, לאחר שהשלים קדנציה של שלוש שנים תחת שלושה ראשי ממשלה (בנט, לפיד ונתניהו), סיים את תפקידו כמזכיר הצבאי של ראש הממשלה וביקש להשתחרר מצה"ל. בתקופת מלחמת חרבות ברזל פורסם כי שוררת מתיחות בינו לבין צחי ברוורמן, המונע ממנו גישה חופשית לנתניהו. לאחר פרישתו פורסם כי פנה בכתב ליועצת המשפטית לממשלה והביע חשש כי נעשו ניסיונות מצד גורמים בלשכת נתניהו לשנות תמלולים ופרוטוקולים של דיוני קבינט ושיחות טלפון של עדכונים ביטחוניים. לשכת נתניהו הכחישה את שני הדיווחים. גיל מתגורר בתל אביב, נשוי ללירון ואב לארבעה. מדיה וקבצים בנושא אבי גיל בוויקישיתוף יונתן אוריך ורוני אפרת, מפקד חדש למרחב אפרים: סא"ל אבי גיל, אתר צה"ל, 23 בנובמבר 2009 דן טמיר, "שני הצדדים מדברים על לקחי אוסלו", במחנה, 4 באוקטובר 2010 נועם שרעבי, לקבלת המפקד, אתר זרוע היבשה, 14 ביולי 2013 מפקד בה"ד 1: "עיקרו של הקורס הוא המסע האישי של הצוערים", גלי צה"ל, 29 באוקטובר 2013 נעם ויטמן, 40 שנה אחרי: מפקדי 1973 חוזרים לבית הספר לקצינים, באתר צה"ל (דרך ארכיון האינטרנט), 8 בינואר 2014 אמיר בוחבוט‏, "קצינים מפחדים לפקד": המהפכה הגרמנית בבה"ד 1, באתר וואלה, 6 במאי 2014 יוסי יהושוע, רוחות חדשות בבה"ד 1: מכבדים צוערים דתיים אבל שומרים גם על הזהות החילונית, באתר ynet, 24 בנובמבר 2014 נעם ויטמן ונטע לוי, כך מתרגלים כוחות המילואים של בה"ד 1 את לקחי "צוק איתן", באתר צה"ל (דרך ארכיון האינטרנט), 20 במאי 2015 יואב לימור, בין הקורונה לחיזבאללה, באתר ישראל היום, 4 ביוני 2020 מכתביו "שילוב של חקלאי ולוחם", במחנה, 20 במרץ 2014, כפי שהועלה באתר פרש פיתוח ידע ותהליכי למידה מבצעיים – שיח מקדם או שיח מטשטש?, בין הקטבים ‏8, אוגוסט 2016, עמ' 75–104 למידה מערכתית כבסיס להשגת לכידּות ומועילּות מבצעית בצה"ל, מערכות 468–469, נובמבר 2016 מפקדי היחידה, מתוך האתר הרשמי של פלנ"ט צנחנים עמוס הראל, כל החטיבה בקסבה אך תושבים נותרו אדישים, באתר הארץ, 31 בדצמבר 2003 אמיר אורן, מי יפריע להכריע, באתר הארץ, 20 ביולי 2009 אמיר בוחבוט, "כשל ערכי ופיקודי בדובדבן", באתר nrg‏, 2 בינואר 2006 שוש מולא, "עונת הדובדבנים", ידיעות אחרונות, 2 בדצמבר 2010 אמיר בוחבוט‏, מיוחד: המח"טים שיתמודדו בעתיד על מושב במטה הכללי, באתר וואלה, 24 בספטמבר 2014 מפקדים חדשים לחטיבות הצנחנים, גבעתי וכפיר, באתר צה"ל (דרך ארכיון האינטרנט), 13 בנובמבר 2012 גילי כהן, המפקדים החדשים של גבעתי והצנחנים: מהמגזר הדתי-לאומי, באתר הארץ, 12 בנובמבר 2012 מפקד חדש לבה"ד 1, אתר "ישראל דיפנס", 16 ביולי 2013 תא"ל אבי גיל, בדרככם, אחיי הלוחמים, באתר ynet, 1 במאי 2017 מפקד חדש לעוצבת "עידן", באתר ערוץ 7, 16 במרץ 2016 אמיר בוחבוט‏, מינויים בצה"ל: המזכיר הצבאי לממשלה ימונה למפקד אוגדת עזה, באתר וואלה, 3 ביולי 2017 גל פרל פינקל, ‏המתיחות בדרום: ישראל צריכה להתחשב בתמונה המלאה, בעיתון מקור ראשון, 17 באוגוסט 2020 דרגות אלוף הוענקו לתא"ל אבי גיל הנכנס לתפקידו כמזכיר הצבאי לרוה"מ, באתר צה"ל, 29 ביולי 2021 בשיא המלחמה: המתיחות בין ראש הסגל של רה"מ למזכיר הצבאי, באתר חדשות 13, 7 בדצמבר 2023 נדב איל, האלוף פנה ליועמ"שית: חשש שבמשרד רה"מ נעשו ניסיונות לשנות פרוטוקולים במלחמה, באתר ynet, 10 ביולי 2024